text: насыбайгүл (ocіmum) еріндігүлділер тұқымдасына жататын бір жылдық хош иісті шөптесін өсімдіктер. қазақстанда іле, күнгей алатауларында, қаратауда, батыс тянь-шань тауларында өсетін түрі камфорлы basіlіcum) бар. оның биіктігі 20 60 см. төрт қырлы сабағының сыртын түк басқан. жапырақтары жұмыртқа не сопақша эллипс тәрізді, түбіне қарай сына сияқты қысыңқы келеді, жиектері тісті, аздаған түктері бар. гүлдері ақ не ақшыл күлгін түсті, тостағанша ұзын болады. күлтелері қос ерінді (төменгі еріні бүтін, тегіс, жоғарғы еріні бөлікке бөлінген), аталықтары 4. шілде тамыз айларында гүлдеп, жеміс салады. жемісі жаңғақ, қара-қоңыр түсті, сырты жылтыр. хош иісті өсімдік болғандықтан парфюмерияда және сабын қайнатуға, тағамға салуға пайдаланылады. түк іле күнгей алатау